CELEX: 31983R1389
Language: el
Date: 1983-05-31 00:00:00
Title: Κανονισμός (ΕΟΚ) αριθ. 1389/83 της Επιτροπής της 31ης Μαΐου 1983 περί τροποποιήσεως του κανονισμού (ΕΟΚ) αριθ. 1759/82 όσον αφορά την τελική ημερομηνία που προβλέπεται για τη χορήγηση ενισχύσεων στους μικροπαραγωγούς γάλακτος

Avis juridique important

|

31983R1389

Κανονισμός (ΕΟΚ) αριθ. 1389/83 της Επιτροπής της 31ης Μαΐου 1983 περί τροποποιήσεως του κανονισμού (ΕΟΚ) αριθ. 1759/82 όσον αφορά την τελική ημερομηνία που προβλέπεται για τη χορήγηση ενισχύσεων στους μικροπαραγωγούς γάλακτος  

Επίσημη Εφημερίδα αριθ. L 141 της 01/06/1983 σ. 0047 - 0047

***** ΚΑΝΟΝΙΣΜΟΣ (ΕΟΚ) αριθ. 1389/83 ΤΗΣ ΕΠΙΤΡΟΠΗΣ  της 31ης Μαΐου 1983  περί τροποποιήσεως του κανονισμού (ΕΟΚ) αριθ. 1759/82 όσον αφορά την τελική ημερομηνία που προβλέπεται για τη χορήγηση ενισχύσεων στους μικροπαραγωγούς γάλακτος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς συνυπευθυνότητας και μέτρων προς διεύρυνση των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1209/83 (2), και ιδίως το άρθρο 2α τρίτο εδάφιο,  Εκτιμώντας:  ότι το άρθρο 1 παράγραφος 3 δεύτερη περίπτωση του κανονισμού (ΕΟΚ) αριθ. 1759/82 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 715/83 (4), προβλέπει ότι η κατανομή των ποσών μεταξύ των μικροπαραγωγών γάλακτος πρέπει να πραγματοποιηθεί πριν από την 1η Ιουνίου 1983· ότι, επειδή καθυστερεί η θέσπιση των εθνικών διατάξεων που προβλέπονται για τη διανομή των ενισχύσεων, ορισμένα Κράτη μέλη δυσκολεύονται να τηρήσουν την τελική ημερομηνία που προβλέπεται για την κατανομή των ενισχύσεων· ότι είναι, επομένως, σκόπιμο να αναβληθεί αυτή η ημερομηνία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η ημερομηνία «1η Ιουνίου 1983», που εμφαίνεται στο άρθρο 1 παράγραφος 3 δεύτερη περίπτωση του κανονισμού (ΕΟΚ) αριθ. 1759/82, αντικαθίσταται από τη ημερομηνία «1η Αυγούστου 1983».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουνίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 31 Μαΐου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 131 της 26. 5. 1977, σ. 6.  (2) ΕΕ αριθ. L 132 της 21. 5. 1983, σ. 6.  (3) ΕΕ αριθ. L 193 της 3. 7. 1982, σ. 19.  (4) ΕΕ αριθ. L 83 της 30. 3. 1983, σ. 28.